ג'רלד שטיינברג

ג'רלד (גרשון) מ. שטיינברג (באנגלית: Gerald M. Steinberg, נולד ב-1952) הוא פרופסור אמריטוס ישראלי, יליד-אנגליה, במחלקה למדעי המדינה באוניברסיטת בר-אילן, ראש העמותה "מכון לחקר ארגונים לא-ממשלתיים" המפעילה את אתר NGO Monitor שבירושלים.

יועץ לממשלת ישראל, חבר בוועדת ההיגוי למלחמה באנטישמיות במשרד ראש הממשלה, פובליציסט ועמית מחקר במרכז הירושלמי לענייני ציבור ומדינה ובמרכז בגין-סאדאת למחקרים אסטרטגיים. חבר המועצה המייעצת של Israel Law Review International.

== קורות חיים ==
שטיינברג נולד בלונדון, אנגליה שבממלכה המאוחדת, אם כי גדל בסן פרנסיסקו, קליפורניה שבארצות הברית. לישראל עלה לראשונה ב-1971, כסטודנט. ב-1973 סיים תואר ראשון בפיזיקה ולימודי המזרח הקרוב מאוניברסיטת קליפורניה בברקלי. ב-1975 סיים תואר שני בפיזיקה מאוניברסיטת קליפורניה בסן דייגו, ב-1978 תואר שני במדעי המדינה בתחום הממשל מאוניברסיטת קורנל, שם גם השלים דוקטורט בממשל ב-1981. אחרי גמר לימודיו בארצות הברית עלה לישראל רשמית ב-1982.

החל מאותה שנה הוא מרצה באוניברסיטת בר-אילן ושם גם התמנה לפרופסור למדעי המדינה. בבר-אילן ייסד את התוכנית לניהול סכסוכים ומשא ומתן. מתמחה ביחסים בינלאומיים, אסטרטגיה, הגבלת תפוצת אמצעי לחימה (בפרט פירוז ותוכנית הגרעין האיראנית), דיפלומטיה אזורית ומשא ומתן בתהליך השלום, "עוצמה רכה", פוליטיקה של זכויות אדם וארגונים לא-ממשלתיים (NGO).

שטיינברג הוא פובליציסט ב"ג'רוזלם פוסט", ובנוסף, לעיתים קרובות מפרסם מאמרים גם בעיתונים אחרים בהם ה"פיננשל טיימס", "הרלד טריביון" ואחרים. הוא גם משמש כפרשן מומחה עבור CNN, BBC, NPR וכלי תקשורת אחרים.

מתגורר בירושלים בירת ישראל, נשוי, ואב לארבעה.

==פעילות ציבורית==
שטיינברג הוא המייסד והנשיא של מכון לחקר ארגונים לא-ממשלתיים המפעיל את מיזם NGO Monitor העוקב אחרי ארגונים לא-ממשלתיים שונים - בהם ארגוני זכויות אדם וארגוני שמאל בישראל - ומנתח את פעילותם, ובפרט את יחסם לישראל. לטענתו, ארגונים רבים מסווים פעילות אנטי-ישראלית תחת רטוריקה של זכויות אדם.

שטיינברג היה גם: 
* עמית של המרכז הירושלמי לענייני ציבור ומדינה
* חבר ועדת ההיגוי של הפורום למלחמה באנטישמיות במשרד ראש הממשלה
* חבר הוועד המנהל האקדמי של Israel Law Review
* חבר בוועד האקדמי של מרכז מורשת מנחם בגין 
* נציג ישראל בתוכנית הסמינר הים-תיכוני של הארגון לביטחון ולשיתוף פעולה באירופה, ומשתתף בפגישות "Track Two" על תהליך השלום במזרח התיכון 
* חבר בצוות המחקר של אוניברסיטת האומות המאוחדות על פתרון סכסוכים, דמוקרטיה ושלום
* המועצה האקדמית, מועצת אוסטרליה-ישראל ועניינים יהודיים והמכון הקנדי למחקר יהודי.

== כתיבתו ==
===ספרים (בעברית)===
* ג'רלד שטיינברג, מושגי יסוד ביחסים בינלאומיים - אסטרטגיה של נשק לא-קונבנציונלי, הוצאת האוניברסיטה הפתוחה, 1997

===מאמרים בעברית (מדגם)===
* [http://www.israelhayom.co.il/ih_search?writer=490 מאמרים של פרופסור ג'רלד שטיינברג ב"ישראל היום"]
*
*
*[https://web.archive.org/web/20140606203532/http://www.jcpa.org.il/Templates/showpage.asp?FID=610&DBID=1&LNGID=2&TMID=99&IID=23068 משחרור אסירים למימון סעודי: כיצד בגד ארגון Human Rights Watch בייעודו המקורי], באתר המרכז הירושלמי לענייני ציבור ומדינה, 29 ביולי 2009

===מאמרים באנגלית (מדגם)===
* [http://blogs.timesofisrael.com/author/gerald-steinberg/ מאמרים ב-Times Of Israel]
* [https://besacenter.org/author/gsteinberg/#.WUUsJ1TyuyI מאמרים באתר מרכז בגין סאדאת, אוניברסיטת בר-אילן]
* [http://www.haaretz.com/misc/writers/gerald-m-steinberg-1.345242 מאמרים ב"הארץ"]
<div style="direction: ltr;">
* [http://www.ngo-monitor.org/article/selling_out_to_soros Selling Out to Soros], New York Post, September 13, 2010
* [http://www.cjnews.com/index.php?option=com_content&task=view&id=19798&Itemid=86 Will 5771 be the year of pragmatic peace?], Canadian Jewish News, September 08, 2010
* [http://www.ngo-monitor.org/data/images/File/The_War_Against_Israel-June_2010.pdf The war against Israel], The Wall Street Journal, June 7, 2010
* [http://www.ngo-monitor.org/data/images/File/Not_Quite_Free-April_2010.pdf Not Quite Free], Jerusalem Post, April 13, 2010
* [http://www.ngo-monitor.org/data/images/File/Israel's_right_to_self_defense-February_2010.pdf Israel’s right to self-defense], The Wall Street Journal, February 23, 2010
* [http://www.ngo-monitor.org/data/images/File/The_Australian-Day_to_mourn_not_celebrate_human_rights-December_2009.pdf Day to mourn, not celebrate, human rights], The Australian, December 14, 2009
</div>

== ראו גם ==

* מכון לחקר ארגונים לא-ממשלתיים
** דאגלס מארי
* אירוערביה (תאוריה)
* SIOE
* ליגת ההגנה האנגלית

==קישורים חיצוניים==
* 
* [https://web.archive.org/web/20110708185043/http://www.ngo-monitor.org.il/article.php?viewall=yes&id=28#Gerald פרופ' ג'רלד מ. שטיינברג], באתר NGO Monitor 
* [http://faculty.biu.ac.il/~steing/index.shtml פרופ' ג'רלד מ. שטיינברג], באתר אוניברסיטת בר-אילן
* צביקה קליין, "פורץ הסכר", מקור ראשון, 16 ביוני 2017

== הערות שוליים ==

קטגוריה:חוקרי מדע המדינה ישראלים
קטגוריה:פובליציסטים ישראלים
קטגוריה:סגל מרכז בגין-סאדאת למחקרים אסטרטגיים
קטגוריה:סגל אוניברסיטת בר-אילן: מדעי המדינה
קטגוריה:סגל המרכז הירושלמי לענייני ציבור ומדינה
קטגוריה:סגל הג'רוזלם פוסט
קטגוריה:ישראלים ילידי אנגליה
קטגוריה:עולים בשנות ה-1980
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת קליפורניה בסן דייגו
קטגוריה:בעלי תואר דוקטור מאוניברסיטת קורנל
קטגוריה:ישראלים שנולדו ב-1952